ఏర్పేడు ఘటనతో ఇద్దరు పిల్లలకు కష్టం తల్లిని రప్పించేందుకు చర్యలు వేగవంతం ఆమె రాకపై నేడు స్పష్టత: ఏపీ భవన్ న్యూఢిల్లీ, ఏప్రిల్ 24 (ఆంధ్రజ్యోతి): ఏర్పేడు దుర్ఘటనలో మృతి చెందిన జయచంద్ర అనే వ్యక్తి భార్య రేణుక జీవనోపాధి కోసం సౌదీ అరేబియా వెళ్లింది. వీరికి ఇద్దరు పిల్లలు ఉన్నారు. తండ్రి మరణించడం, తల్లి విదేశాల్లో ఉండటంతో ఆ చిన్నారిలిద్దరికీ పెద్ద కష్టం వచ్చిపడింది. పరిస్థితిని అర్థం చేసుకున్న రాష్ట్ర ప్రభుత్వం రేణుకను త్వరితగతిన స్వదేశానికి తీసుకొచ్చేందుకు చర్యలు ప్రారంభించింది. న్యూఢిల్లీలోని ఏపీ భవన్ అదనపు రెసిడెంట్ కమిషనర్ అర్జా శ్రీకాంత సోమవారం సౌదీ అరేబియాలోని భారత రాయబార కార్యాలయంతో ఫోన్లో మాట్లాడారు. జయచంద్ర అంత్యక్రియలు పూర్తి కాలేదని, ఈ నేపథ్యంలో రేణుకను వీలైనంత త్వరగా స్వస్థలానికి పంపేందుకు జోక్యం చేసుకోవాలని విజ్ఞప్తి చేశారు. ఈ అంశంపై మంగళవారం స్పష్టత వస్తుందని, వీలైనంత త్వరగా రేణుకను తీసుకొస్తామని చెప్పారు.
erpedu ghatanatho iddaru pillalaku kashtam tallini rappinchenduku charyalu vegavantam aame rakapai nedu spashtata: apy bhavan newdhilly, epril 24 (aandhrajyoti): erpedu durghatanalo mruti chendina jayachandra ane vyakti bharya renuka jeevanopadhi kosam soudi arabia vellindi. veeriki iddaru pillalu unnaaru. tandri maraninchadam, talli videsaallo undatamtho aa chinnariliddariki pedda kashtam vachipadindi. paristhitini artham chesukunna rashtra prabhutvam renukanu tvaritagatina swadesaaniki teesukochenduku charyalu praarambhinchindi. newdhilleeloni apy bhavan adanapu resident commisioner arja srikanta somavaram soudi arebialoni bhaarata rayabara kaaryaalayamtho fonlo matladaru. jayachandra antyakriyalu puurti kaaledani, ee nepathyamlo renukanu veelainanta twaragaa swasthalaaniki pampenduku jokyam chesukovalani vignapti chesaru. ee amsampai mangalavaaram spashtata vastundani, veelainanta twaragaa renukanu teesukostaamani cheppaaru.